Cádiz (provincia)

'S e provincia na Spàinne a tha ann an Cádiz (IPA: kaðiθ neo kaðis). Tha e na laighe ann an Andalusia, ann an ceann a deas na dùthcha. 'S e Cádiz a tha na phrìomh-bhaile. Chaidh an roinn a chruthachadh ann an 1833 le Javier de Burgos, a bha na Rùnaire na Stàite agus Leasachaidh aig an àm. B' e an siostam-riaghalaidh iondail na Frainge a chleachd e mar mhodal. Chuireadh a-steach na Coimhearsnachd fèin-riaghlaidh Andalusia i ann an 1978, nuair a sgrìobhadh Bun-reachd ùr. Sìnidh Cádiz fad 7,436km² agus tha 1,243,519 duine a' fuireach ann. Le sin, 's e an 34mh roinn as motha na Spàinne a thaobh talmhainn agus an ochdamh a thaobh àireimh-sluaigh. Tha crìochain aice le Huelva, Málaga agus Sevilla. A bharrachd air sin, tha Giobraltair, a' Chaolas Ghiobraltair agus Afraga gu deas. 'S e Spàinntis a tha ga bruidhinn an seo. Freumhan an ainm Tha luchd-rannsachaidh uile dhen bheachd gur ann gdr ann am Foinìsis a tha an t-ainm, agus gu bheil sin a’ ciallachadh dùn no caisteal. Mar sin, tha an t-ainm Cádiz coltach ri Agadir, thall ann am Maroco. Bhathar a’ cleachdadh trì ainmean eadar-dhealaichte ann an Greugais: ἡ Γαδείρα (Gadeíra), Γήδειρα (Gẽdeira) agus τὰ Γάδειρα (Gádeira). Chaidh sin atharrachadh gu ann an Arabais a thug Cádiz dhuinn an an Spàinntis an latha an-diugh. Mar a b’àbhaist san Spàinn, b’ e dìreach ainm a’ bhaile a bu motha sa sgìre a chuireadh air an roinn. Iomraidhean